Umfangsmiklar skoðanakannanir í aðdraganda þingkosninganna
Vikulegar skoðana- og fylgiskannanir verða gerðar í aðdraganda komandi alþingiskosninga, er verða 12. maí, samkvæmt samningi sem undirritaður var í dag milli Capacent Gallup, Ríkisútvarpsins og Morgunblaðsins. Síðustu vikur fyrir kosningar verða niðurstöður birtar daglega. Einnig verða gerðar sérstakar kannanir í hverju kjördæmi í apríl.
Þetta kemur fram í fréttatilkynningu nú síðdegis.
Niðurstöður úr vikulegum könnunum verða birtar á föstudögum í hverri viku og ýmislegt ítarefni næstu daga þar á eftir.
Ólafur Stephensen, aðstoðarritstjóri Morgunblaðsins, sagði í dag að góðar og vel unnar skoðanakannanir væru hluti af lýðræðislegri umræðu og upplýsingu. "Við teljum mikilvægt að tryggja ítrustu fagmennsku og að fylgt sé viðurkenndri aðferðafræði við gerð slíkra kannana. Við teljum líka skipta máli að fjölmiðlarnir séu ekki sjálfir að vinna slíkar kannanir. Við erum best í að flytja fréttir, þar á meðal af skoðanakönnunum, og efna til umræðu um niðurstöðurnar. Aðrir eru sérfræðingar í að gera skoðanakannanir og við hlökkum til samstarfsins við Capacent Gallup."
Vikulegar skoðana- og fylgiskannanir verða gerðar í aðdraganda komandi alþingiskosninga, er verða 12. maí, samkvæmt samningi sem undirritaður var í dag milli Capacent Gallup, Ríkisútvarpsins og Morgunblaðsins.
Síðustu vikur fyrir kosningar verða niðurstöður birtar daglega.
Einnig verða gerðar sérstakar kannanir í hverju kjördæmi í apríl.
Niðurstöður úr vikulegum könnunum verða birtar á föstudögum í hverri viku og ýmislegt ítarefni næstu daga þar á eftir.